钦定古今图书集成/明伦汇编/宫闱典/第050卷 > 海陵蒲察昭妃
## 钦定古今图书集成/明伦汇编/宫闱典/第050卷 > 海陵蒲察昭妃

按《金史后妃传》：“昭妃阿里虎，姓蒲察氏，驸马都尉没
里野女。初嫁宗盘子阿虎迭。阿虎迭诛，再嫁宗室南
家。南家死，是时南家父突葛速为元帅都监，在南京，
海陵亦从梁王宗弼在南京，欲取阿里虎，突葛速不
从，遂止。及篡位方三日，诏遣阿里虎归父母家。阅两
月，以婚礼纳之。数月，特封贤妃，再封昭妃。阿里虎嗜”
酒，海陵责让之，不听，由是宠衰。昭妃初嫁阿虎，迭生
女重节，海陵与重节乱，阿里虎怒，重节批其颊，颇有
诋訾之言，海陵闻之愈不悦。阿里虎以衣服遗前夫
之子，海陵将杀之，徒单后率诸妃嫔求哀，乃得兔。凡
诸妃位皆以侍女服男子衣冠，号“假厮儿。”有胜哥者，
阿里虎与之同卧起，如夫妇。厨婢三娘以告海陵，海
陵不以为过，惟戒阿里虎勿笞棰三娘，阿里虎榜杀
之。海陵闻昭妃阁有死者，意度是三娘，曰：“若果尔，吾
必杀阿里虎。”问之，果然。是月，光英生月，海陵私忌，不
行戮。阿里虎闻海陵将杀之也，即不食，日焚香祷祝，
冀脱死。逾月，阿里虎已委顿不知所为，海陵使人缢
杀之，并杀侍婢击三娘者。